Ману Чао
Ману Чао, роден като Хосе-Мануел Томас Артур Чао (), е известен френски певец и музикант с испански корени.

Биография и творчество 
Израства сред високо образована и културна среда. Родителите му са испанци, отдадени на музиката и изкуството, които като млади се местят да живеят в Париж, за да избягат от фашистката диктатура на Франциско Франко в Испания. Баща му Рамон Чао е известен писател и журналист. Ману израства в Париж, а днес живее в Бразилия, Марсилия и Барселона.

През 1987 заедно с брат си Антоан създават групата Мано Негра. След разпада ѝ през 1995 решава да гради соло кариера. Сингълът му Bongo Bong през 1998 го прави световноизвестен, a албумът Clandestino, който се появява на пазара същата година, придобива платинен статус. В творбите си най-често пее за живота, любовта и проблемите на хората от Третия свят. През 2006 прави едно от най-посещаваните турнета в САЩ.

В песните си пее на френски, испански, арабски, португалски, английски и волоф.

Ману е привърженик на легализирането на марихуаната. В песните си той често пее за нея.

През 2002 певецът изнася концерт в София пред около 6000 души, като изпълнителят гостува отново в България и през 2011 г..

През септември 2013 г. Ману Чао изнася трети концерт в София, този път в зала „Фестивална“. Седмица преди събитието на българския пазар излиза и биографична книга за него: Clandestino: в търсене на Ману Чао (изд. „Вакон“, 2013)

Дискография

Албуми 
 Clandestino (1998)
 Próxima Estación: Esperanza (2001)
 Radio Bemba Sound System (2002)
 Sibérie m'était contéee (2004)
 La Radiolina (2007)
 Baionarena (2009)

Сингли 
 Bongo Bong (1999)
 Clandestino (2000)
 Me gustas tú (2001)
 Merry Blues (2001)
 Mr. Bobby (2002)
 Petite blonde du Boulevard Brune (2004)

Библиография на български език 
 Кълшоу, Питър. Clandestino: в търсене на Ману Чао. София: Вакон, 2013. 336 с.
 Филип, Манш. Ману Чао: Посока – надежда. София: Рива, 2011. 144 с.

Източници

Външни препратки 
  на Ману Чао
 Фен страница 
 
 

Родени в Париж
Носители на награда „Грами“
Френски китаристи
Френски певци